Source: https://www.eknitra.sk/aktualita-475/dph-od-112018-uplne-znenie/
Timestamp: 2018-05-20 19:46:42+00:00
Document Index: 15109026

Matched Legal Cases: ['§ 4', '§ 4', '§ 4', '§ 17', '§ 45', '§17', '§ 21', '§ 21', '§ 85', '§ 38', '§ 69', '§ 73', '§ 47', '§ 54', '§ 54', '§ 85', '§ 54', '§ 65', '§ 65', '§ 68', '§ 68', '§ 69', '§69', '§ 69', '§ 69', '§ 69', '§ 69', '§ 69', '§ 48', '§ 43', '§ 47', '§ 5', '§ 6', '§ 70', '§ 47', '§ 70', '§ 75', '§ 74', '§ 80', '§ 85', '§ 7', '§ 7', '§ 81', '§ 19']

DPH od 1.1.2018-úplné znenie
DPH novela od 1.1.2018
Novela zákona o dani z pridanej hodnoty bola schválená v parlamente v treťom čítaní daň 7.12.2017.Účinnosť zákona je od 1.1.2018.
• (§ 4c ods. 1 písm. d/, § 4c ods. 4)
Žiadosť o registrácia a zábezpeka- povinnosť zložiť zábezpeku na daň sa rozširuje aj na prípady, ak je žiadateľom fyzická osoba alebo právnická osoba, ktorá má ku dňu podania žiadosti o registráciu pre daň nedoplatok na DPH 1 000 eur a viac alebo ktorej bola zrušená registrácia pre DPH z dôvodu opakovaného porušovania povinností.
• (§ 4c ods. 7)
Stanovuje sa povinnosť daňovému úradu vrátiť zábezpeku alebo jej ostávajúcu časť v prípade, ak je fyzickej alebo právnickej osobe zrušená registrácia za platiteľa DPH. Vrátenie zábezpeky alebo jej ostávajúcej časti sa nebude týkať prípadu, keď ku zrušeniu registrácie dôjde z dôvodu zániku právnickej osoby bez likvidácie, t. j. keď právny nástupca je alebo sa stáva platiteľom dane.
• (§ 17 ods. 4 písm. c/ a § 45 ods. 1 písm. c/)
Trojstranný obchod - podľa doterajšej úpravy platí, že prvý odberateľ nesmie byť v členskom štáte druhého odberateľa registrovaný pre DPH. Úpravou od 1.1.2018 sa stanovuje, že prvý odberateľ nesmie byť usadený v členskom štáte druhého odberateľa, t. j. nemôže mať sídlo a ani prevádzkareň v členskom štáte druhého odberateľa.
§17 ods.4
c) prvý odberateľ nie je identifikovaný pre daň nemá sídlo, miesto podnikania, prevádzkareň, bydlisko alebo sa obvykle nezdržiava v členskom štáte, v ktorom sa skončí odoslanie alebo preprava tovaru, a
c) prvý odberateľ nie je identifikovaný pre daň v členskom štáte druhého odberateľa nemá v členskom štáte druhého odberateľa sídlo, miesto podnikania, prevádzkareň, bydlisko alebo sa obvykle v členskom štáte druhého odberateľa nezdržiava a voči prvému dodávateľovi a druhému odberateľovi použije rovnaké identifikačné číslo pre daň,
• (§ 21 ods. 1 písm. b), § 21 ods. 3 a 4, § 85kf ods. 1)
Zosúladenie vzniku daňovej povinnosti pri prepustení tovaru do colného režimu dočasné použitie s čiastočným oslobodením od dovozného cla s článkom 70 a 71 smernice 2006/112/ES o spoločnom systéme dane z pridanej hodnoty. Deň vzniku daňovej povinnosti sa tak mení a daňová povinnosť vznikne už dňom prepustenia tovaru do colného režimu dočasné použitie s čiastočným oslobodením od cla.
• (§ 38 ods. 1)
Podľa § 69 ods. 12 písm. c) zákona o DPH, ak sa dodávateľ rozhodne zdaniť nehnuteľnosť, ktorá má byť oslobodená od DPH(po 5 rokoch od prvej kolaudácie), je osobou povinnou platiť DPH kupujúci (nadobúdateľ), pokiaľ má postavenie platiteľa dane. Z dôvodu, aby platiteľ dane, ktorý je nadobúdateľom nehnuteľnosti vedel, že je osobou povinnou platiť DPH na základe prenesenia daňovej povinnosti, navrhuje sa doplniť do ustanovenia povinnosť pre dodávateľa písomne informovať nadobúdateľa o tom, že sa rozhodol dodanie nehnuteľnosti zdaniť a túto povinnosť musí splniť v lehote na vyhotovenie faktúry.
„(1) Oslobodené od dane je dodanie stavby alebo jej časti vrátane dodania stavebného pozemku, 19) na ktorom stavba stojí, ak je dodanie uskutočnené po piatich rokoch od prvej kolaudácie stavby alebo jej časti, na základe ktorej bolo povolené užívanie stavby alebo jej časti alebo po piatich rokoch odo dňa začatia prvého užívania stavby alebo jej časti; platiteľ sa môže rozhodnúť, že dodanie uvedenej nehnuteľnosti nebude oslobodené od dane a toto svoje rozhodnutie je povinný písomne oznámiť príjemcovi plnenia najneskôr v lehote na vyhotovenie faktúry podľa § 73.
Byty a nebytové priestory sa na účely oslobodenia od dane podľa prvej vety považujú za časť stavby.“
• (§ 47 ods. 13)
Navrhuje sa doplniť ustanovenie, na základe ktorého bude bezodplatné dodanie tovaru formou daru poskytnutého na základe darovacej zmluvy uzatvorenej s Ministerstvom vnútra Slovenskej republiky oslobodené od dane.
„Oslobodené od dane je bezodplatné dodanie tovaru formou daru poskytnutého na základe písomnej darovacej zmluvy uzatvorenej medzi platiteľom a Ministerstvom vnútra Slovenskej republiky na účel vývozu tovaru mimo územia Európskej únie ako súčasť humanitárnej činnosti a dobročinnej činnosti. Ministerstvo vnútra Slovenskej republiky za každý kalendárny rok do 15. januára nasledujúceho kalendárneho roka predloží Finančnému riaditeľstvu Slovenskej republiky
b) zoznam evidenčných čísiel colných vyhlásení o vývoze tovaru darovaného platiteľom za príslušný kalendárny rok.“
• (§ 54 ods. 2 písm. b/ a § 54 ods. 2 písm. c/, § 85kf ods. 2)
Úprava odpočítanej dane pri investičnom majetku- vymedzenie investičného majetku sa navrhuje rozšíriť na všetky stavby( aj na inžinierske stavby, ostatné stavby...) Ak dôjde k zmene použitia stavby v rámci 20 - ročného obdobia stanoveného na úpravu odpočítanej dane, platiteľ dane bude povinný upraviť odpočítanú DPH, a to pri každom druhu stavby. Úprava odpočítanej dane podľa § 54 zákona o DPH pri stavbe inej ako budova bude vzťahovať len na tú stavbu, pri ktorej si platiteľ dane odpočítal DPH po 31. decembri 2017.
• (§ 65 ods. 1, 3, 4, 8 a 9)
Cestovné kancelárie a cestovné agentúry - mení sa úprava zdaňovania prirážky pri poskytovaní služieb cestovného ruchu Podľa súčasnej právnej úpravy zákona sa osobitná úprava zdaňovania prirážky môže uplatňovať len v prípade, ak je príjemcom služieb cestovného ruchu konečný spotrebiteľ - cestujúci. Navrhovaná právna úprava tak rozširuje uplatňovanie osobitnej úpravy aj na prípady, keď príjemcom služieb cestovného ruchu je podnikateľ, ktorý kupuje balík služieb cestovného ruchu na účely svojho podnikania, či už na účely jeho ďalšieho predaja alebo na účely pracovnej cesty.
V nadväznosti na zmenu ustanovenia odseku 1 sa vypúšťa v § 65 odsek 10 - platiteľ dane (cestovná kancelária, cestovná agentúra) nebude môcť zdaňovať jednotlivé služby cestovného ruchu a kupujúci, platiteľ dane, si nebude môcť uplatniť z týchto služieb odpočítanie dane.
• (§ 68d ods. 4 a § 68d ods. 5)
Osobitná úprava uplatňovania dane – právo na odpočítanie pri postúpení pohľadávky. Navrhuje doplnenie vzniku práva na odpočítanie dane v prípade, ak je odberateľ platiteľom dane, ktorý používa osobitnú úpravu a za dodaný tovar alebo službu nezaplatí dodávateľovi, ale na základe postúpenej pohľadávky zaplatí inej osobe (postupníkovi). Právo na odpočítanie dane vznikne odberateľovi dňom zaplatenia postupníkovi, a to v rozsahu zaplatenej sumy.
• (§ 69 ods. 12 písm. f/ a g/)
Zrušenie limitu 5000 eur pri vybraných komoditách.
Navrhuje sa zrušenie obmedzenia( limitu 5000 eur) prenesenia daňovej povinnosti vybraných komodít a prenesenie daňovej povinnosti sa bude vzťahovať na všetky dodania uvedených komodít.
Podľa súčasného znenia §69 od.12 písm.f) a g) sa pri poľnohospodárskych plodinách, patriacich do kapitoly 10 a 12 colného sadzobníka, a na kovy ako oceľ a železo a polotovary z kovov, ktoré patria do kapitoly 72 a do položiek 7301, 7308 a 7314 colného sadzobníka uplatňuje prenos daňovej povinnosti na príjemcu (platiteľa dane) len ak je základ dane (cena bez DPH) za dodanie tovarov uvedený na faktúre 5 000 eur a viac.
• (§ 69 ods. 14 písm. b/)
Ručenie za daň- v ustanovení § 69 ods. 14 sa vypúšťa text pod písmeno b) a tým sa ruší podmienka ručenia za daň v prípade ak bol dodávateľ uvedený na zozname neplatičov
§ 69 ods 14
„ Platiteľ, ktorému je alebo má byť dodaný tovar alebo služba v tuzemsku, ručí podľa § 69b za daň z predchádzajúceho stupňa uvedenú na faktúre, ak dodávateľ daň uvedenú na faktúre nezaplatil alebo sa stal neschopným zaplatiť daň a platiteľ v čase vzniku daňovej povinnosti vedel alebo na základe dostatočných dôvodov vedieť mal alebo vedieť mohol, že celá daň alebo časť dane z tovaru alebo služby nebude zaplatená. Dostatočným dôvodom na to, že platiteľ vedieť mal alebo vedieť mohol, že celá daň alebo časť dane z tovaru alebo služby nebude zaplatená, je skutočnosť, že
b) uskutočnil zdaniteľný obchod s platiteľom počas obdobia, v ktorom bol tento platiteľ zverejnený v zozname podľa odseku 15,
• (§ 69aa)
Podľa v súčasnosti platného zákona o DPH sa zahraničná osoba môže dať zastúpiť daňovým zástupcom len vo veci uplatnenia oslobodenia od dane pri dovoze tovaru podľa § 48 ods. 3.
Navrhuje sa na základe článku 204 smernice 2006/112/ES o spoločnom systéme dane z pridanej hodnoty zaviesť možnosť osobitného daňového zastúpenia pre zahraničnú osobu aj pre prípad, ak zahraničná osoba nadobúda tovar v tuzemsku z iného členského štátu a tento tovar nadobúda na účely jeho dodania do iného členského štátu s oslobodením od DPH podľa § 43 alebo na účely jeho vývozu s oslobodením od DPH podľa § 47 alebo na účely jeho dodania formou zásielkového predaja, avšak len ak je miestom dodania pri tomto zásielkovom predaji iný členský štát. To znamená, že podmienkou tohto daňového zastúpenia je, že zastúpená zahraničná osoba nie je povinná platiť splatnú DPH v tuzemsku. Ďalšou podmienkou je, že zahraničná osoba, ktorá si zvolí daňového zástupcu, nemôže byť registrovaná ako platiteľ DPH podľa § 5 príp. podľa § 6 zákona o DPH. Pokiaľ zahraničná osoba zastúpená daňovým zástupcom plánuje dodať tovar v tuzemsku, z dodania ktorého má byť DPH ním platená v tuzemsku (napr. zahraničná osoba dodá tovar nezdaniteľnej osobe v tuzemsku), musí odvolať plnomocenstvo udelené daňovému zástupcovi a musí sa registrovať pre DPH ako platiteľ dane.
Daňový zástupca môže zastupovať viaceré zahraničné osoby. Je povinný podávať za zastúpené zahraničné osoby jedno daňové priznanie, jeden kontrolný výkaz a jeden súhrnný výkaz.
• (§ 70 ods. 2)
Na účely kontroly zákon ukladá platiteľom dane, aby bezodplatne dodané tovary na účely humanitárnej a dobročinnej pomoci podľa § 47 ods. 13 zákona o DPH uvádzali osobitne vo svojich záznamoch.
• (§ 70 ods. 7)
Nové tlačivo pri kúpe ojazdených motorových vozidiel z iného členského štátu,Vzor bude zverejnený na portáli Finančnej správy SR.
• (§ 75 ods. 2)
Súhrnná faktúra- umožňuje sa vyhotovenie súhrnnej faktúry za obdobie 12 mesiacov za nájom za dodávky elektriny, plynu, vody tepla, aj v prípadoch, ak príjemca je zahraničná zdaniteľná osoba.
„...Ak dohoda o platbách, ktorá je súčasťou zmluvy o dodaní elektriny, plynu, vody alebo tepla, pokrýva obdobie najviac 12 kalendárnych mesiacov, a dohoda o platbách nájomného, ktorá je súčasťou nájomnej zmluvy, obsahujú údaje podľa § 74 ods. 1, nie je platiteľ povinný vyhotovovať faktúru za každý opakovane dodaný tovar alebo službu, ak miesto dodania tovaru alebo služby je v tuzemsku a príjemca plnenia má sídlo, miesto podnikania alebo prevádzkareň, pre ktorú sa dodanie tovaru alebo služby uskutočňuje, v tuzemsku. „
• (§ 80 ods. 3 a § 85kf ods. 3)
Osoby registrované podľa § 7 a 7a a súhrnný výkaz
Navrhuje sa, aby osoby registrované pre daň podľa § 7 a 7a zákona o DPH, ktoré sa zúčastnia na trojstrannom obchode ako prvý odberateľ, boli povinné podávať súhrnný výkaz, pričom obdobie, za ktoré budú podávať súhrnný výkaz, sa ustanovuje rovnako ako u platiteľov dane, ktorí dodávajú tovar do iných členských štátov resp., ktorí sa zúčastňujú na trojstrannom obchode ako prvý odberateľ .
• (§ 81 ods. 9)
Zrušenie registrácie a odvod dane zo zaplatenej zálohy
Navrhuje sa, aby za posledné zdaňovacie obdobie platiteľ dane odviedol DPH, ktorú si odpočítal z titulu zaplatenia za tovar alebo službu pred ich dodaním (vznik daňovej povinnosti podľa § 19 ods. 4 zákona o DPH). Ak ku dňu skončenia posledného zdaňovacieho obdobia platiteľovi dane tovar alebo služba neboli dodané, nie je splnená vecná podmienka na odpočítanie dane, ktorou je použitie tovaru alebo služby na uskutočňovanie zdaňovaných činností.
Novela_od_1_1_2018.PDF Veľkosť dokumentu: 0.36 MB
DPH_od_1_1_2018_uplne_znenie.PDF Veľkosť dokumentu: 1.05 MB